b'\n_START_ARTICLE_\nAndrej Andrejevi\xc4\x8d Markov (mlaj\xc5\xa1i)\n_START_SECTION_\n\xc5\xbdivljenje in delo\n_START_PARAGRAPH_\nMarkov je bil sin matematika Andreja Andrejevi\xc4\x8da. Leta 1919 je kon\xc4\x8dal Osmo petrograjsko gimnazijo. Diplomiral je leta 1924 na Univerzi v Leningradu. Aspiranturo je zaklju\xc4\x8dil leta 1928 na Astronomskem in\xc5\xa1titutu v Leningradu._NEWLINE_Doktorat iz fizike in matematike je opravil leta 1935 brez zagovora dizertacije. Med letoma 1933 in 1955 je deloval na leningrajski univerzi in bil od leta 1936 profesor. V obdobju med letoma 1936 in 1942, ter 1944 in 1953 je bil predstojnik katedre za geometrijo Dr\xc5\xbeavne univerze v Leningradu._NEWLINE_Med letoma 1939 in 1972 je deloval na Matemati\xc4\x8dnem in\xc5\xa1titutu Steklova Sovjetske akademije znanosti._NEWLINE_Med 2. svetovno vojno je bil do julija 1942 v obleganem Leningradu. V letu 1953 je postal dopisni \xc4\x8dlan Sovjetske akademije znanosti. Med letoma 1959 in 1979 je bil predstojnik katedre za matemati\xc4\x8dno logiko Dr\xc5\xbeavne univerze v Moskvi._NEWLINE_Deloval je na podro\xc4\x8dju dinami\xc4\x8dnih sistemov, topologije, topolo\xc5\xa1ke algebre, teorije algoritmov in matemati\xc4\x8dnega konstruktivizma._NEWLINE_Dokazal je nere\xc5\xa1ljivost problema enakosti v asociativnih sistemih (1947), nedolo\xc4\x8dljivost problema homeomorfnosti v topologiji (1958), ustanovil je \xc5\xa1olo konstruktivisti\xc4\x8dne matematike in logike v SZ. V 40. letih 20. stoletja je uvedel pojem normalnega algoritma.'